ที่ มท ๐๘๑๐.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน ๒๕๖3

เรื่อง การสำรวจความประสงค์การใช้ชื่อองค์กรปกครองส่วนท้องถิ่นทั่วประเทศเป็นภาษาอังกฤษในระบบข้อมูลกลางองค์กรปกครองส่วนท้องถิ่น (INFO ระบบใหม่)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายชื่อองค์กรปกครองส่วนท้องถิ่นทั่วประเทศเป็นภาษาอังกฤษ จำนวน ๑ ชุด

 2. วิธีการทำแบบสำรวจความประสงค์การใช้ชื่อองค์กรปกครองส่วนท้องถิ่น

 เป็นภาษาอังกฤษ จำนวน 1 ชุด

 ด้วยกรมส่งเสริมการปกครองท้องถิ่นได้จัดทำรายชื่อองค์กรปกครองส่วนท้องถิ่นทั่วประเทศเป็นภาษาอังกฤษขึ้น เพื่อให้เป็นไปตามหลักเกณฑ์การถอดอักษรไทยเป็นอักษรโรมันแบบถ่ายเสียงของสำนักงานราชบัณฑิตยสภา รวมถึงการใช้คำบ่งชี้ระดับของเทศบาลเป็นภาษาอังกฤษให้ถูกต้อง ทั้งนี้ ได้ดำเนินการเผยแพร่รายชื่อองค์กรปกครองส่วนท้องถิ่นทั่วประเทศเป็นภาษาอังกฤษบนเว็บไซต์กรมส่งเสริมการปกครองท้องถิ่น หัวข้อ ข้อมูลสารสนเทศ เมนู “รายชื่อองค์กรปกครองส่วนท้องถิ่น (ภาษาอังกฤษ)”

 กรมส่งเสริมการปกครองท้องถิ่นจึงขอความร่วมมือจังหวัดแจ้งองค์กรปกครองส่วนท้องถิ่นในพื้นที่ทราบและดำเนินการกรอกแบบสำรวจความประสงค์การใช้ชื่อองค์กรปกครองส่วนท้องถิ่นเป็นภาษาอังกฤษในระบบข้อมูลกลางองค์กรปกครองส่วนท้องถิ่น (INFO ระบบใหม่) ด้านที่ 6 การจัดการภายในและธรรมาภิบาล หัวข้อ “แบบสำรวจความประสงค์การใช้ชื่อองค์กรปกครองส่วนท้องถิ่นเป็นภาษาอังกฤษ” ภายในวันจันทร์ที่ 31 สิงหาคม 2563 รายละเอียดสิ่งที่ส่งมาด้วยปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



ร.อสถ. ........................................

ผอ.กพส. .....................................

ผอ.กง.วถ. ...................................
หน.กง. .......................................
จนท. ...........................................

กองพัฒนาและส่งเสริมการบริหารงานท้องถิ่น

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๒

โทรสาร ๐ ๒๒๔๓ ๑๘๑๒

ผู้ประสานงาน นางสาวสุพรรษา จ้อยศิริ โทร 089 973 4803